Augusztus elején látott neki a Kétfarkú Kutya Párt a Zuglót Angyalfölddel összekötő bicikliút aszfaltozásának. Ennek a borzalmas minőségű útvonalnak egy szakasza a Rákosrendező pályaudvaron át vezet.

A vasút nem késlekedett, és azonnal megtiltotta az útjavítást, sőt kötelezte az aktivistákat, hogy állítsák helyre az eredeti állapotokat, azaz rontsák vissza az utat.

A MÁV jelenleg biztonságiakkal őrizteti az útszakaszt, nehogy a civilek helyrehozzák. Mint az MKKP Facebook-oldaláról kiderül, a minden nap ott tartózkodó őröknek decemberig van szerződésük, ami a gyors számítás szerint 9,6 millió forintot tesz ki. Ebben azonban nincsen benne az autó fenntartása.

Tehát a MÁV-nak megér néhány millió forintot az, hogy mások a saját pénzükből ne javítsák meg a területén haladó, egyébként forgalmas utat.